Държавен вестник, бр. 54, 2011 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  54
(4) В случаите когато към подробен ус­
тройствен план за територия или за част от 
територия на културното наследство няма 
съгласуван работен устройствен план, се 
представя и обемно устройствено проучване, 
което обхваща имота – обект на проектиране, 
и непосредствено съседните му имоти.
(5) Преместване, премахване изцяло или 
частично на недвижима културна ценност, 
както и премахване на растителност и пар­
кови елементи в недвижими културни цен­
ности – градинско и парково изкуство, се 
разрешават по реда на Закона за устройство 
на територията след положително становище 
и при условия, определени от органа по ал. 3. 
Изречение първо се прилага и в случаите по 
чл. 59, ал. 4. 
(6) Промяна на предназначението на позем­
лен имот, в чийто обхват попадат недвижими 
културни ценности или техни охранителни 
зони, се съгласува по реда на чл. 84, ал. 1 и 2.“ 
§ 56. Създава се чл. 83а: 
„Чл. 83а. (1) Не се въвеждат в експлоатация 
по реда на Закона за устройство на територи­
ята недвижими културни ценности, по които 
е изпълнена: 
1. фасадна консервация и реставрация; 
2. консервация и реставрация на художест­
вени елементи и стенописи в интериор;
3. теренна консервация на археологически 
културни ценности. 
(2) Приемането на изпълнението на дей­
ностите по ал. 1 се извършва от комисия, 
съставът на която се определя в зависимост 
от вида и обема на извършените дейности. 
Комисията се назначава със заповед на ми­
нистъра на културата или оправомощено от 
него длъжностно лице.
(3) Комисията по ал. 2 проверява предста­
вената документация за обекта, установява 
качеството на изпълнените консервационни и 
реставрационни работи и предлага на минис­
търа на културата да приеме или мотивирано 
да откаже приемането на изпълнението.
(4) Министърът на културата издава заповед 
за приемане на изпълнените консервационни 
и реставрационни дейности в едномесечен 
срок след представянето на протокола от 
комисията.
(5) Възложителят предава екземпляр от 
документацията за обекта в НИНКН за по­
пълване на досието на недвижимата културна 
ценност.
(6) В случаите когато комисията по ал. 2 
предлага отказ за приемане на изпълнените 
работи, с протокола се дават указания и се 
определят отговорно лице и срокове за из­
пълнението им.“ 
§ 57. Член 84 се изменя така:
„Чл. 84. (1) Съгласуването по този раздел 
се извършва с писмено становище и завер­
ка с печат върху графичните материали в 
двумесечен срок от датата на постъпване на 
съответната документация. 
(2) Съгласуването се извършва от минис­
търа на културата или оправомощени от него 
длъжностни лица след писмено становище 
на НИНКН.
(3) Проектите за планове за опазване и 
управление, плановите задания, пилотните 
проекти и други по недвижимото културно 
наследство, изготвени от НИНКН, се съгла­
суват по реда на ал. 1 и 2 след становище от 
Специализирания експертен съвет по чл. 64, 
ал. 2.
(4) За съгласуването по ал. 1 и 2 се подава 
заявление по образец, утвърден от министъра 
на културата.
(5) Отказът за съгласуване се мотивира 
писмено. 
(6) Отказът по ал. 5 може да бъде обжалван 
по реда на Административнопроцесуалния 
кодекс.“
§ 58. В чл. 88, т. 2 след думите „археологи­
чески резервати“ се добавя „или части от тях“. 
§ 59. В чл. 89 ал. 2 и 3 се изменят така:
„(2) В екипите за подготвителни действия 
и в комисиите за провеждане на процедурите 
за предоставяне на концесии върху недвижими 
културни ценности се включва най-малко по 
един представител на Министерството на кул­
турата, на НИНКН, а когато концесионният 
имот включва и археологически недвижими 
културни ценности – и представител на На­
ционалния археологически институт и музей 
при БАН (НАИМ при БАН). 
(3) Съгласуването на проектите на решения 
за откриване на процедура за предоставяне 
на концесия върху недвижими културни 
ценности по чл. 103 от Закона за концесиите 
се извършва след становище на НИНКН, а 
за археологическите недвижими културни 
ценности – и становище на НАИМ при БАН. 
Едновременно с проектите за решения за 
съгласуване се изпращат и:
1. обосновката на концесията с концесион­
ните анализи и приложенията към тях;
2. проектите на документацията за участие 
и на концесионен договор.“
§ 60. В чл. 90, ал. 2 изречение първо се 
изменя така: „Концесионерът е длъжен да 
осигурява ежегодно средства за опазване и 
поддържане на недвижимите културни ценнос­
ти на територията на концесионния имот, а 
при наличие на археологически ценности или 
данни за археологически обекти – и средства 
за археологически проучвания до пълното 
проучване на концесионираната зона.“ 
§ 61. В чл. 91, ал. 3 т. 1 се изменя така:
„1. тридесет на сто – за проучване и опаз­
ване на недвижими културни ценности;“.